Véleményem/VIII.
Tilos lebecsülni a «színpadi techniká»-t, mert az szent, mint minden forma. Az alkotó a maga módján újra és újra megteremti. Aki a drámai ábrázolás korlátjai, nyûgei miatt panaszkodik s le akarja «rombolni» azokat, az nem drámaíró. Mindig a mûfajjal való birkózásból születik meg a legtartalmasabb mondanivaló. A rím, a ritmus a költõnek nem akadály hanem ihletõ. Töröljék el a rímet, a ritmust - a kötöttet vagy a szabadot - s a költõ többé nem fog verset írni.